《隐居》
宋代·赵良坡

习静深山里，幽栖趣逼真。
青楼何足契，白雪故相亲。
守道无妨困，藏书不尽贫。
昔人嘉遁汉，我亦爱逃秦。

作者简介：赵良坡，字深甫，号云山，上虞（今浙江上虞东南）人。太宗十一世孙（《宋史·宗室世系表》一三）。度宗咸淳元年（一二六五）进士。宋末知广州府，为元兵生获，放归。逾年元将欲荐于朝，不屈死。事见清光绪《上虞县志校续》卷七。今录诗六首。